**Ministru kabineta noteikumu projekta “Grozījumi Ministru kabineta 2020.gada 10.novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid –19 krīzes apstākļos” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt Ministru kabineta 2020.gada 10.novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid – 19 krīzes apstākļos” noteiktos atbalsta pieteikšanas, aprēķināšanas un saņemšanas nosacījumus, padarot tos piemērotājiem saprotamākus, vienlaikus izslēdzot atbalstu par dīkstāvi darbiniekiem, pašnodarbinātām personām kā arī patentmaksātajiem, jo minētajiem saimnieciskās darbības veicējiem būs alternatīvs atsevišķs atbalsta regulējums, kas būs paredzēts visām nozarēm un uz kuru nebūs attiecināmi valsts atbalsta nosacījumi.  Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts “Grozījumi Ministru kabineta 2020.gada 10.novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” (turpmāk – Noteikumu projekts) izstrādāts, balstoties uz 2020. gada 13. novembrī nolemto Krīzes vadības grupā uzņēmējdarbības un nodarbinātības veicināšanai (izveidota ar Ministru prezidenta 2020. gada 16. marta rīkojumu Nr. 2020/1.2.1.-62) un pamatojoties uz 2020.gada 23.novembra sadarbības sanāksmē nolemto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie 2020.gada 10.novembra Ministru kabineta noteikumi Nr. 675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” (turpmāk - MK noteikumi) nosaka kārtību kādā pieprasa un piešķir atbalstu par darbinieku, pašnodarbināto personu un patentmaksātāju to atlīdzības kompensēšanai, kā arī kārtību kādā pieprasa un piešķir atbalstu nepilnu darba laiku strādājošu darbinieku atlīdzības kompensēšanai. Noteikumu projekts paredz precizēt nosacījumus atbalsta saņemšanai, lai padarītu normas saprotamākas, vienlaikus izslēdzot atbalstu par dīkstāvi darbiniekiem, pašnodarbinātām personām kā arī patentmaksātajiem, jo minētajai mērķa grupai būs alternatīvs atsevišķs atbalsta regulējums, kas būs paredzēts visām nozarēm un uz kuru nebūs attiecināmi valsts atbalsta nosacījumi.  No Noteikumu projekts tiek izslēgta II. un IV. nodaļa un attiecīgi izslēgti punkti, kas noteica dīkstāves atbalstu darbiniekiem, pašnodarbinātām personām un patentmaksātājiem, vienlaikus arī izslēgts MK noteikumu 1.pielikums, kas noteica atbalstāmās nozares uz dīkstāves atbalstu.    Tāpat tiek precizēta norma MK noteikumu 3.1 apakšpunktā, paredzot, ka uz atbalstu ir tiesīgi pieteikties darba devēji, ja to saimnieciskā darbība vismaz vienā no NACE 2. red. darbības veidiem atbilst šo noteikumu 2. pielikumā minētajiem NACE 2. red. darbības veidiem, kuri ārkārtējās situācijas apstākļos ir tieši vai daļēji pakļauti ierobežojumiem.  Lai nodrošinātu, ka atbalstam piesakās tādi darba devēji, kas pamatoti ir cietuši pandēmijas krīzes dēļ un lai nodrošinātu, ka atbalsts ir mērķtiecīgi vērts uz saņēmējiem, kuriem ir bijušas pastāvīgas un ilgtermiņa darba tiesiskās attiecības , Noteikumu projekts paredz, ka algas subsīdiju nepiešķir par tādiem darbiniekiem, kuri tiesiskās attiecības uzsākuši pēc 2020.gada 1.novembra.  Ņemot vērā to, ka no Noteikumu projekta tiek izslēgts atbalsts par dīkstāvi pašnodarbinātām personām un patentmaksātājiem attiecīgi precizēts Noteikumu projekts un izslēgta norma, kas paredzēja Valsts ieņēmumu dienesta mājas lapā publicēt arī patentmaksātājus un pašnodarbinātās personas, kuras saņēmušas atbalstu.  Lai nodrošinātu skaidru Valsts ieņēmumu dienesta rīcību valsts atbalsta prasību ievērošanā, novēršot nosacījumu dubultošanos, Noteikumu projekts paredz precizēt normu par publicitātes prasībām, izslēdzot formulējumu *“nodrošina informācijas publicēšanu atbilstoši Eiropas Komisijas lēmumā noteiktajām publicitātes pasākumu prasībām saskaņā ar normatīvajiem aktiem par kārtību, kādā Eiropas Komisijā iesniedz gada ziņojumus par komercdarbības atbalsta izdevumiem, un kārtība, kādā piešķir un anulē elektroniskās sistēmas lietošanas tiesības”*, jo minētā norma dublē šo MK noteikumu 34.punktā noteikto.  Noteikumu projekts papildināts ar normu, kas paredz, ja atbalsts piešķirts šo noteikumu noteiktajā kārtībā, summējot ar atbalstu, kas noteikts Ministru kabineta noteikumos “Noteikumi par dīkstāves atbalsta sniegšanu nodokļu maksātājiem to darbības turpināšanai Covid –19 izraisītās krīzes situācijas apstākļos”, tas kopā nedrīkst pārsniegt 80% no darbinieka bruto darba algas un 1000 eiro vienam darbiniekam par kalendāra mēnesi. Vienlaikus arī paredzot, ka darbinieks var saņemt tikai vienu atbalstu, t.i., ja darba devējs piesakās algu subsīdijas atbalstam šo noteikumu noteiktajā kārtībā, tad tam pašam darbiniekam nevar vienlaicīgi piešķirt arī dīkstāves atbalstu, kas noteikts Ministru kabineta noteikumos “Noteikumi par dīkstāves atbalsta sniegšanu nodokļu maksātājiem to darbības turpināšanai Covid –19 izraisītās krīzes situācijas apstākļos”. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Valsts ieņēmumu dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs Noteikumu projekta pielikumā noteiktajos darbības veidos darbojošos un Noteikumu projektā noteikto ieņēmumu kritumu piedzīvojošos darba devējus un to darbiniekus. Atbalsta mehānisma nodrošināšana ietekmēs Valsts ieņēmumu dienesta darbību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020.gads** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 20 250 000 | 0 | 20 250 000 | 0 | 0 | 0 |
| 2.1. valsts pamatbudžets | 0 | 20 250 000 | 0 | 20 250 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -20 250 000 | 0 | -20 250 000 | 0 | 0 | 0 |
| 3.1. valsts pamatbudžets | 0 | -20 250 000 | 0 | -20 250 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | -20 250 000 | X | -20 250 000 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Tiek aplēsts, ka no valdības ārkārtas situācijas lēmumu rezultātā ietekmētajiem nozares uzņēmumiem uz algu subsīdiju atbalstu pieteiksies 30% no 2.pielikumā ietvertajās nozarēs kopējā ietekmētā nozaru uzņēmumu skaita (saskaņā ar VID datiem apmēram 112 000 uzņēmumi, 135 000 darba ņēmēju)  Algu subsīdiju atbalstam: 135 000 (darbinieki) x 30% x 500,00 euro = **20 250 000,00 euro mēnesī**. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar Noteikumu projektu tiek precizētas normas, kas izriet no Eiropas Komisijas Pagaidu regulējuma valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem un 2020.gada 13.oktobrī pieņemtajiem grozījumiem) (angliski - *Temporary Framework to support the economy in the context of the COVID-19 outbreak*) (turpmāk – Komisijas paziņojums). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek precizētas un ieviestas Komisijas paziņojuma prasības | | |
| A | B | C | D |
| Komisijas paziņojuma 43.punkta b) punkts | Grozījums Noteikumu 3.punktā | Ieviests pilnībā | Neparedz stingrākas prasības |
| Komisijas paziņojuma 43.punkta d) punkts | Grozījums Noteikumu 36.punktā | Ieviests pilnībā | Neparedz stingrākas prasības |
| Komisijas regulas Nr. 794/2004 10. un 11.pants | Grozījums Noteikumu 27.punktā | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |  |  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programma tiks saskaņota ar Eiropas Komisiju |  |  |
| Cita informācija | Nav |  |  |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu krīzes radītās sekas. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretāra vietā,**

**valsts sekretāra vietniece Z.Liepiņa**